DA Den Europæiske Unions Tidende C 220/26

Meddelelse fra EFTA-Tilsynsmyndigheden om Norges undtagelser, hvad angår nogle af de kendetegn, der er fastsat i den akt, der er omhandlet i punkt 18wb i bilag XXI til EØS-aftalen, Kommissionens forordning (EU) nr. 88/2011 om gennemførelse af Europa-Parlamentets og Rådets forordning (EF) nr. 452/2008 om udarbejdelse og udvikling af statistikker over uddannelse og livslang læring, for så vidt angår statistikker over uddannelses- og erhvervsuddannelsessystemer

2013/C 220/14

Europa-Parlamentets og Rådets forordning (EF) nr. 452/2008 af 23. april 2008 om udarbejdelse og udvikling af statistikker over uddannelse og livslang læring som tilpasset EØS-aftalen ved dennes protokol 1 og som omhandlet i punkt 18wb i bilag XXI til EØS-aftalen (»forordning (EF) nr. 452/2008«) (1), finder anvendelse på udarbejdelsen af statistikker inden for tre specifikke områder. Artikel 6, stk. 3, i forordning (EF) nr. 452/2008 tillader om nødvendigt begrænsede undtagelser og overgangsperioder.

I forordning (EU) nr. 88/2011 af 2. februar 2011 om gennemførelse af Europa-Parlamentets og Rådets forordning (EF) nr. 452/2008 om udarbejdelse og udvikling af statistikker over uddannelse og livslang læring, for så vidt angår statistikker over uddannelses- og erhvervsuddannelsessystemer som tilpasset EØS-aftalen ved dennes protokol 1 og som omhandlet i punkt 18wb i bilag XXI til EØS-aftalen (»forordning (EU) nr. 88/2011«) (2) fastsættes der bestemmelser for gennemførelsen af forordning (EF) nr. 452/2008, hvad angår indsamling, fremsendelse og bearbejdning af statistiske data inden for område 1 om uddannelses- og erhvervsuddannelsessystemer.

EFTA-Tilsynsmyndigheden har kompetence til at tillade undtagelser for Island, Liechtenstein og Norge, hvis de ansøger herom, jf. artikel 6, stk. 3, i forordning (EF) nr. 452/2008.

I henhold til artikel 6, stk. 3, i forordning (EF) nr. 452/2008 ansøgte Norge om undtagelser, hvad angår nogle af de kendetegn, der er omhandlet i bilag 1 til forordning (EU) nr. 88/2011.

EFTA-Tilsynsmyndigheden har i overensstemmelse med udtalelsen fra EFTA-udvalget for statistik tilladt følgende undtagelser, hvad angår de kendetegn, der er omhandlet i bilag 1 til forordning (EU) nr. 88/2011, frem til 31. december 2013:

Tabeller og opdelinger NORGE — Antal dimittender fra ISCED 6 inden for et specifikt uddannelsesområde (tocifret niveau) inden for videnskab (ISC4) (række A14-A17, A47-A50 og A80-A83 i kolonne 12-13) i tabel GRAD5 — Antal studerende på ISCED 0-niveau med dækning justeret efter statistikker over undervisningspersonale (kolonne 2 og række C1-C3) i tabel PERS_ENRL2 — Antal studerende på alle ISCED-niveauer med dækning justeret efter statistikker over undervisningspersonale efter uddannelsesinstitution (række C1-C3) i tabel PERS_ENRL2 — Antal lærere på ISCED-niveau 0 (kolonne 2) i tabel PERS1 — Antal lærere på ISCED-niveau 0 på fuld tid og deltid samt fuldtidsækvivalenter i private uddannelsesinstitutioner (kolonne 2) i tabel PERS1 — Antal lærere på ISCED-niveau 3 og efter uddannelsesretning (kolonne 7-8) på fuld tid og deltid samt fuldtidsækvivalenter i tabel PERS1 — Antal lærere på ISCED-niveau 4 (kolonne 11) og efter uddannelsesretning (kolonne 12-13) på fuld tid og deltid samt fuldtidsækvivalenter i tabel PERS1 — Antal medlemmer af det akademiske personale (ISCED 5B) (kolonne 17) på fuld tid og deltid samt fuldtidsækvivalenter i tabel PERS1 — Antal lærere på alle ISCED-niveauer i private uddannelsesinstitutioner i tabel PERS1 — Husholdningernes udgifter til uddannelsesinstitutioner i tabellen FINANCE1 (række H1, H4, H5, H18 og H20) — Andre private enheders udgifter til uddannelsesinstitutioner i tabel FINANCE1 (række E1, E4, E5, E10, E11, E12 og E20) — Udgifter til hjælpetjenester i offentlige uddannelsesinstitutioner i tabel FINANCE2 (række X30)

(1) Det Blandede EØS-Udvalgs afgørelse nr. 125/2008 (EUT L 339 af 18.12.2008, s. 118 og EØS-tillæg nr. 79 af 18.12.2008, s. 27), der trådte i kraft 8. november 2008.

(2) Det Blandede EØS-Udvalgs afgørelse nr. 159/2011 (EUT L 76 af 15.3.2012, s. 46 og EØS-tillæg nr. 15 af 15.3.2012, s. 52), der trådte i kraft 3. december 2011.